後將軍

後將軍 ， 將軍名號 。 戰國時始置 ， 統轄一方面軍旅 。 春秋晉國以卿爲將軍 ， 因而有將軍之稱 。 戰國時 ， 將軍始爲武官名 ， 掌征伐 。 漢朝有前將軍 、 後將軍 、 左將軍 、 右將軍 ， 金印紫綬 ， 列上卿 。 位次大將軍及驃騎將軍 、 車騎將軍 、 衛將軍 。 漢朝不常置此四將軍 ， 或置前後將軍 ， 或置左右將軍 ， 掌管京師兵衛和四夷屯警 。 有戰事典兵 、 奉命出征 。 設長史 、 司馬等僚屬 。 平時無具體職務 ， 一般兼任他官 ， 常加諸吏 、 散騎 、 給事中等號 ， 成爲中朝官 ， 宿衛皇帝左右 ， 參與朝議 。 東漢大將軍 、 驃騎將軍 、 車騎將軍 、 衛將軍位比公 ， 前後左右四將軍位上卿 。 魏晉南北朝地位略高於雜號將軍 ， 官三品 ， 北周爲正七命 。 著名的後將軍有西漢時期的李廣 、 曹襄 、 趙充國 ， 三國時期蜀漢的黃忠 、 劉琰 、 吳班 、 劉邕 、 宗預 、 姜維 、 張表 ， 曹魏的朱靈 、 文聘 、 曹洪 、 費曜 、 牛金 、 鍾毓 ， 和孫吳的賀齊等 。